กรมศุลส่งดีเอสไอ ฟันรถเมล์เอ็นจีวี
กรมศุลฯ ส่งดีเอสไอดำเนินคดีผู้นำเข้ารถเมล์เอ็นจีวีแล้ว ฐานสำแดงเท็จ มี 100 คันเจอเลี่ยงภาษีด้วย
11 เม.ย. 2560

โพสต์ทูเดย์ - กรมศุลฯ ส่งดีเอสไอดำเนินคดีผู้นำเข้ารถเมล์เอ็นจีวีแล้ว ฐานสำแดงเท็จ มี 100 คันเจอเลี่ยงภาษีด้วย นายชัยยุทธ คำคุณ รองอธิบดีกรมศุลกากร ยืนยันว่า เมื่อวันที่ 11 เม.ย.ที่ผ่านมา เจ้าหน้าที่สำนักศุลกากรแหลมฉบัง ได้ยื่นเรื่องดำเนินคดีกับบริษัท ซุปเปอร์ซาร่า ในฐานะผู้นำเข้ารถเมล์เอ็นจีวี 489 คัน ต่อกรมสอบสวนคดีพิเศษ (ดีเอสไอ) เรียบร้อยแล้ว ทั้งนี้ การนำเข้ารถเมล์ดังกล่าวมีการแจ้งแหล่งกำเนิดของรถอันเป็นเท็จ โดยระบุว่าเป็นรถที่ประกอบในโรงงานในประเทศมาเลเซีย แต่มีหลักฐานว่าเป็นรถประกอบสำเร็จรูปทั้งคันจากเมืองเซี่ยงไฮ้ สาธารณรัฐประชาชนจีน และมีการขนส่งจากท่าเรือเมืองเซี่ยงไฮ้ไปพักที่ท่าเรือประเทศมาเลเซีย ก่อนส่งมายังท่าเรือแหลมฉบังนอกจากนี้ ในส่วน 100 คันแรก ที่มีการยื่นเอกสารใบขนสินค้า Form D จากมาเลเซีย จะมีความผิดในข้อหาหลีกเลี่ยงภาษีอากรเพิ่มอีก 1 ข้อหาด้วย ซึ่งได้เปิดให้ผู้นำเข้าทำข้อตกลงยอมรับผิด และเสียภาษีพร้อมค่าปรับแล้ว แต่เมื่อผู้นำเข้าเห็นว่านำเข้าถูกต้อง กรมจึงต้องส่งเรื่องไปยังพนักงานสอบสวน” นายชัยยุทธ กล่าวสำหรับการส่งเรื่องให้ดีเอสไอเนื่องจากเป็นคดีที่มีการหลีกเลี่ยงภาษีจำนวนสูง โดยรถเมล์ 100 คัน เฉพาะภาษีคันละ 1.2 ล้านบาท รวมแล้วประมาณ 120 ล้านบาท